SET เช้าร่วง 10 จุด เซ่นแรงขายบิ๊กแคป-ไร้ปัจจัยใหม่หนุน
SET เช้าร่วง 10 จุด ตามต่างประเทศ ขาดปัจจัยใหม่หนุนและมีแรงขายหุ้นใหญ่ นักลงทุนรอผลประชุมเฟด
SET เช้าร่วง 10 จุด ตามต่างประเทศ ขาดปัจจัยใหม่หนุนและมีแรงขายหุ้นใหญ่ นักลงทุนรอผลประชุมเฟด
15 ก.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:40 น. อยู่ที่ 1,646.41 จุด ลดลง 10.17 จุด หรือ 0.61% สูงสุดที่ 1,661.04 จุด ต่ำสุดที่ 1,646.16 จุด มูลค่าการซื้อขาย 2.33 หมื่นล้านบาท
สำหรับตลาดหุ้นไทยภาคเช้าปรับตัวลงกว่า 10 จุด โดยลงแรงกว่าตลาดภูมิภาค เนื่องจากขาดปัจจัยใหม่หนุน ประกอบกับมีแรงขายหุ้นใหญ่ อาทิ กลุ่มโรงแรม และ DELTA เป็นต้น
บล.ฟินันเซีย ไซรัส ระบุว่า คาด SET Index แกว่งตัว Sideways ในกรอบ 1,645-1,665 จุด โดย Upside ของดัชนียังไม่กว้างนักจากบรรยากาศการลงทุนที่ไร้ปัจจัยบวกใหม่เข้ามากระตุ้น อีกทั้งเงินเฟ้อ CPI สหรัฐฯ เดือน ส.ค. ที่สูงกว่าคาดกดดันให้ตลาดคาดว่า FED มีโอกาสปรับขึ้นดอกเบี้ยในการประชุม 2 ครั้งข้างหน้ารวมกันมากกว่า 1.25% ที่เคยคาดการณ์ ปัจจัยโดยรวมยังไม่เอื้อต่อการปรับขึ้นของสินทรัพย์เสี่ยง